

|  |  |  |
| --- | --- | --- |
| Maksejõuetuse teenistus |  | 25.09.2025  Tsiviilasi nr 2-25-9257 |

**Ettepanek avalikuks uurimiseks**

Harju Maakohtu menetluses on OÜ Fizzledrift (registrikood 14793671) pankrotiavaldus. Võlgnikul ei jätku vara pankrotimenetluse kulude katteks. PankrS § 30 lg-s 1 nimetatud deposiiti ei ole makstud.

Ajutise halduri aruande alusel on maksejõuetuse põhjusena tuvastatud muud asjaolud. Kuriteo tunnustega tegu või rakset juhtimisviga ei ole tuvastatud. Küll aga on menetluses andmed, mis viitavad võimalike tagasivõidetavate tehingute esinemisele.

Võlgniku arvelduskonto väljavõtetest nähtub, et võlgnik on tasunud 04.04.2024 Priit Kattelile 4 155 eurot ja 23.10.2024 täiendavalt 12 265 eurot, viidates aruandva isiku kulude hüvitamisele. Kuivõrd Priit Kattel on võlgniku ainuomanik ning juhatuse liige – seega lähikondne PankrS § 117 lg 2 p-de 1 ja 2 tähenduses – samuti kuivõrd need maksed on tehtud kahe aasta jooksul enne ajutise pankrotihalduri nimetamist (vt PankrS § 113 lg 1 p 3), võib tegemist olla tagasivõidetavate maksetega. Täiendavalt on võlgniku arvelduskontolt perioodil 14.08.2020 kuni 20.09.2020 sularahas välja võetud kokku 9 000 eurot. Hilisemalt on tehtud ka sularahasissemakseid summas 7 000 eurot. Eeltoodu tõttu võib võlgnikul olla aruandva isiku (s.o juhatuse liikme) vastu täiendavaid nõudeid 2 000 euro ulatuses.

**Kohus teeb Teile PankrS § 30 lg 5 alusel ettepaneku esitada avaldus võlgniku pankrotimenetluse läbiviimiseks avaliku uurimisena. Soovi korral palun avaldus esitada hiljemalt 27.10.2025.**

Lugupidamisega

/*allkirjastatud digitaalselt*/

Priit Lember

Kohtunik